|  |  |
| --- | --- |
| http://192.168.0.151/images/DocFlow/Emblem.jpg | **ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ՍՅՈՒՆԻՔԻ ՄԱՐԶ ԿԱՊԱՆ  ՀԱՄԱՅՆՔԻ  ԱՎԱԳԱՆԻ** |
| **գիծ** | |

**ՈՐՈՇՈՒՄ N 74 -Ա**  
**23 ՕԳՈՍՏՈՍԻ 2017թ.**

**ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ԲԱՂԱԲՈՒՐՋ ԹԱՂԱՄԱՍՈՒՄ ՀՈՒՇԱՀԱՄԱԼԻՐԻ ՀԱՐԵՎԱՆՈՒԹՅԱՄԲ ԳՏՆՎՈՂ ԳՅՈՒՂԱՏՆՏԵՍԱԿԱՆ ՆՇԱՆԱԿՈՒԹՅԱՆ ԽՈՏՀԱՐՔՆԵՐԻ ՀՈՂԵՐԻՑ 1,4 ՀԱ ՀՈՂԱՄԱՍԸ ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐՈՎ ԱՃՈՒՐԴՈՎ ՎԱՃԱՌԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21)-րդ կետով, համաձայն Հայաստանի Հանրապետության Հողային օրենսգրքի 67-րդ հոդվածի, Հայաստանի Հանրապետության կառավարության 2006 թվականի նոյեմբերի 30-ի «Հայաստանի Հանրապետության Սյունիքի մարզի Կապանի քաղաքային համայնքի (բնակավայրի) գլխավոր հատակագիծը հաստատելու մասին» թիվ 1729-Ն, 2006 թվականի ապրիլի 20-ի «Հայաստանի Հանրապետության Սյունիքի մարզի Կապանի քաղաքային համայնքի վարչական սահմանների նկարագիրը հաստատելու և Կապանի քաղաքային համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» թիվ 723-Ն, Կապան համայնքի ավագանու 2012 թվականի դեկտեմբերի 13-ի «Համայնքի սեփականություն համարվող հողամասերը հրապարակային սակարկություններով /աճուրդով/ օտարելու մեկնարկային գին սահմանելու մասին»  թիվ 93-Ն որոշումների և հաշվի առնելով համայնքի  ղեկավարի  առաջարկությունը, որոշման նախագծի քվեարկության   ***6***  կողմ,   ***2***  դեմ,    ***2*** ձեռնպահ արդյունքներով, ***համայնքի ավագանին  ո ր ո շ ու մ  է.***

1.Համայնքի սեփականություն հանդիսացող, Բաղաբուրջ թաղամասում, հուշահամալիրի հարևանությամբ գտնվող գյուղատնտեսական նշանակության խոտհարքների հողերից 1,4 հա հողամասը /ծածկագիր 09-001-0708-0004/, գյուղատնտեսությամբ զբաղվելու նպատակով աճուրդով վաճառել` մեկնարկային գին սահմանելով 360500.0 /երեք հարյուր վաթսուն հազար հինգ հարյուր/ դրամ:

2. Սույն որոշումից բխող գործառույթներն իրականացնել օրենսդրությամբ սահմանված կարգով:

**Կողմ (6)`**

**ԲԱԴԱԼՅԱՆ ԱԻԴԱ ՄԱՆՈՒՉԱՐՅԱՆ ԱՐԱՄ**

**ԴԱՆԻԵԼՅԱՆ ՎԱՀԵ ՄԿՐՏՉՅԱՆ ԱՐԱ**

**ԴԱՎԹՅԱՆ ՍՊԱՐՏԱԿ ՄՈՎՍԻՍՅԱՆ ԺԱՆ**

**Դեմ ( 2 )**

**ՄԵԼԻՔՅԱՆ ՄՈՒՐԱԴ ՄԵՍՐՈՊՅԱՆ ՆԱՊՈԼԵՈՆ**

**Ձեռնպահ ( 2 )**

**ԴԱՎԹՅԱՆ ՆԱՐԵԿ ՓԱՐՍԱԴԱՆՅԱՆ ՆԻԿՈԼԱՅ**

**ՀԱՄԱՅՆՔԻ ՂԵԿԱՎԱՐ** [**ԱՇՈՏ ՀԱՅՐԱՊԵՏՅԱՆ**](http://192.168.0.151/Pages/DocFlow/DFRedirect.aspx?id=466&to=employee)

***2017 թ օգոստոսի 23***

***ք. Կապան***